|  |  |
| --- | --- |
|  **Tárgy:** | **Gazdasági és Jogi Bizottság NYILVÁNOS ülése** |
| **Helyszín:** | **Polgármesteri Hivatal I. emeleti Nagyterem** |
| **Időpont:** | **2025. január 27-én 14:00 órakor** |
| **Jegyzőkönyv-****vezető:** | **Koncz-Háda Éva** |
| **Jelenléti ív** | **Név** | **Aláírás** | **Megjegyzés** |
|  | **Bokányi adrienn** |  | képviselő, a **bizottság elnöke** |
|  | **ÁGH ERNŐ** |  | , a bizottság tagja |
|  | **DR. DANKA LAJOS** |  | , a bizottság tagja |
|  | **GÁLFFY ÁRON** |  | , a bizottság tagja |
|  | **HORVÁTH GÁBOR** |  | , a bizottság tagja |
|  | **SZUHAI VIKTOR** |  | , a bizottság tagja |
|  | **TÓTH KÁLMÁN**  |  | , a bizottság tagja |
|  | **GYÖRGY GÁBOR ISTVÁN** |  | külső szakértő, a bizottság tagja |
|  | **KOPCSÁNDI BALÁZS** |  | külső szakértő, a bizottság tagja |
|  | **MARTON ZSOLT** |  | külső szakértő, a bizottság tagja |
|  | **NAGY DONÁT** |  | külső szakértő, a bizottság tagja |
|  | **dR. tAKÁTS eSZTER** |  | külső szakértő, a bizottság tagja |
|  | **SZABÓ GYÖRGY** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA  |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | NAGYNÉ DR. GATS ANDREA |  | Jogi és Képviselői Osztály vezetője |
|  | DR. HORVÁTH ILDIKÓ |  | Jogi és Képviselői Osztály, Jogi Iroda vezetője |
|  | DR. SZALAI GERGŐ |  | Jogi és Képviselői Osztály, Jogi Iroda, jogász |
|   | DR. GYURÁCZNÉ DR. SPEIER ANIKÓ |  | Városüzemeltetési és Városfejlesztési Osztály vezetője  |
|  | STÉGER GÁBOR |  | Közgazdasági és Adó Osztály vezetője  |
|  | VINCZÉNÉ DR. MENYHÁRT MÁRIA  |  | Egészségügyi és Közszolgálati Osztály vezetője |
|  | BABÓS CSABA |  | Vas M. és Szombathely Város Reg.Vállalkozásfejleszt. Alapítv. Vállalkozói Kp. ügyvezető ig. |
|  | CSERI JÓZSEF |  | Vas Vármegyei Kereskedelmi és Iparkamara képviseletében |
|  | FRIEDL TAMÁS |  | SZMJV Német Önkormányzatelnöke  |
|  | DR. SZIKLAI BEÁTA |  | Szombathelyi Szlovén Önkormányzat elnöke |
|  | SZIRMAI RÓBERT |  | SZMJV Roma Nemzetiségi Önkormányzat elnöke  |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Gáspárné Farkas Ágotakönyvvizsgáló |  |  1./napirend |
| Szakács Eszterirodavezető |  | Költségvetési Iroda  1./ napirend |
| Keringer Zsoltügyvezető igazgató |  | Haladás 1919 Labdarúgó Kft. 2./ napirend |
| Dr. Holler Péterosztályvezető |  | Hatósági Osztály 3./10./11./napirend |
| Ágoston Sándor irodavezető |  | Közterület-felügyelet 3./ napirend |
| Kovács Cecíliavezérigazgató |  | SZOVA NZrt. 4./5./napirend |
| Dr. Kovácsné Takács Klaudiaügyvezető igazgató |  | Savaria Városfejlesztési NKft. 6./ napirend |
| Pál-Vaidlinger MónikaIrodavezető |  | Humánpolitikai Iroda 7./ napirend |
| Szentkirályi Bernadettirodavezető |  | Szociális és Lakás Iroda 7./ napirend |
| Mester Ágnes Irodavezető |  | Eü., Kulturális és Köznevelési Iroda 8./ napirend |
| Kiss Barna Gáborigazgató |  | Savaria Szimfonikus Zenekar 8./ napirend |
| Horváth Eszter Ritairodavezető |  | Általános Hatósági Iroda 10./napirend |
| Polákovics Mariettaigazgató |  | Szombathely Városi Vásárcsarnok 11./napirend |
| Horváth Zoltánügyvezető igazgató |  | AGORA Savaria Kulturális és Médiaközpont NKft. 12./napirend |
| Kaposiné Dr. Reményi Violairodavezető |  | Vagyongazdálkodási és Városfejlesztési Iroda 2./4./5./6./12./13./ napirend |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Bokányi Adrienn, a bizottság elnöke:** Köszöntök mindenkit a Gazdasági és Jogi Bizottság januári rendes ülésén. Megállapítom, hogy 9 fővel határozatképesek vagyunk. Gálffy képviselő úr talán érkezik nemsokára. Kopcsándi Balázs bizottsági tagtársunk jelezte felém, hogy munkahelyi, illetve tanulmányi elfoglaltsága miatt nem tud a mai ülésen részt venni, amit én hivatalos távolmaradási indokként elfogadok. György Gábor István pedig jelezte, hogy sajnos az egészségügyi állapota még mindig nem engedi meg, hogy a decemberi ülést követően a mai ülésen részt vegyen. Remélhetőleg februárban már ismételten itt tud lenni velünk. Ezúton is jobbulást kívánok neki. Tehát 9 fővel határozatképesek vagyunk. 14:04 perckor az ülést megnyitom. Jegyzőkönyvhitelesítőnek Tóth Kálmánt szeretném kérni. Ő bólintással jelzi, hogy elfogadja, szavaznunk nem kell róla. Sürgősségi indítványunk, illetve a napirendhez további javaslatok, módosítások nincsenek. Szavazzunk most az eredetileg kiküldöttek szerint, azután majd egy-két kiegészítést fogok tenni. Most szavazzunk. Köszöntöm Gálffy képviselő urat is.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a napirendet elfogadta, és az alábbi határozatot hozta:*

**1/2025. (I.27.) GJB számú határozat**

A Gazdasági és Jogi Bizottság napirendjét az alábbiak szerint fogadta el:

**I.**

**NYILVÁNOS ÜLÉS**

**1./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására** */Közgyűlés 2./napirend/*

**Előadó:** Stéger Gábor, a Közgazdasági és Adó Osztály vezetője

**Meghívott:** Gáspárné Farkas Ágota könyvvizsgáló

**2./ Javaslat a Haladás 1919 Labdarúgó Kft.-t érintő döntés meghozatalára** */Közgyűlés 3./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

 **Meghívott:** Keringer Zsolt, a Haladás 1919 Labdarúgó Kft. ügyvezető igazgatója

**3./ Beszámoló a Közterület-felügyelet 2024. évi munkájáról** */Közgyűlés 7./napirend/*

**Előadó:** Dr. Holler Péter, a Hatósági Osztály vezetője

**4./ Javaslat a SZOVA Nonprofit Zrt. által kezelt önkormányzati tulajdonban lévő bérleményekkel kapcsolatos díjhátralékok számviteli nyilvántartásból történő kivezetésére** */Közgyűlés 4./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Kovács Cecília, SZOVA NZrt. vezérigazgatója

**5./ Javaslat ingatlanokat érintő döntések meghozatalára** */Közgyűlés 5./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Kovács Cecília, a SZOVA NZrt. vezérigazgatója

**6./ Javaslat pályázatokkal kapcsolatos döntések meghozatalára** */Közgyűlés 6./napirend/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Dr. Kovácsné Takács Klaudia, a Savaria Városfejlesztési NKft. ügyvezető igazgatója

**7./** **Javaslat önkormányzati rendeletekkel kapcsolatos döntések meghozatalára** */Közgyűlés 8./napirend/*

**Előadók:** Vinczéné Dr. Menyhárt Mária, az Egészségügyi és Közszolgálati Osztály vezetője

 Nagyné Dr. Gats Andrea, a Jogi és Képviselői Osztály vezetője

**8./ Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására** */Közgyűlés 10./napirend/*

 **Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Meghívott:** Kiss Barna Gábor, a Savaria Szimfonikus Zenekar igazgatója

**9./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 12./napirend/*

 **Előadó:**  Dr. Károlyi Ákos jegyző

**10./ Javaslat a Strong Cities Network /Erős Városok Hálózata/ szervezethez való csatlakozásról** */SAJÁT-Két Közgyűlés közötti beszámolóban 1. napirend/*

 **Előadó:**  Dr. Holler Péter, a Hatósági Osztály vezetője

**11./ Javaslat a Vásárcsarnokban lévő üzlethelyiség bérbeadására vonatkozó pályázati feltételek jóváhagyására** */SAJÁT/*

 **Előadó:** Dr. Holler Péter, a Hatósági Osztály vezetője

 **Meghívott:** Polákovics Marietta, Szombathely Városi Vásárcsarnok igazgatója

**12./ Javaslat az AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítására** */SAJÁT/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Meghívott:** Horváth Zoltán, az AGORA Savaria Kulturális és Médiaközpont NKft. ügyvezető igazgatója

**13./ Javaslat nemzetközi projektekkel kapcsolatos döntések meghozatalára** */SAJÁT/*

**Előadó:** Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

**Felelős:** Bokányi Adrienn, a Bizottság elnöke

**Határidő:** azonnal

***I.***

***NYILVÁNOS ÜLÉS***

**Bokányi Adrienn, a bizottság elnöke:** Az 1. számú napirendi ponthoz kiosztásra került egy határozati javaslat a Weöres Sándor Színház és a Mesebolt Bábszínház vonatkozásában, méghozzá a Kulturális és Innovációs Minisztériummal közös működtetési megállapodás 2025. március 31. napjáig történő fenntartásáról. Ez majd a Közgyűlésen is kiosztásra fog kerülni. Aztán a 2. számú napirendi pontunk esetén, amely a Haladás 1919 Labdarúgó Kft.-hez kapcsolódik, a Felügyelő Bizottság pénteken ülésezett, de a FEB határozata még nem érkezett meg, így azt kiosztani még nem tudtuk, a Közgyűlésen kerül majd ismertetésre. A 12. számú napirend esetében, ami az AGORA Szervezeti és Működési Szabályzatának a módosítását jelenti, ott volt már pénteken FEB ülés, megkaptuk a FEB határozatot. A FEB határozat értelmében lesz majd még egy SZMSZ-t érintő módosítási javaslat, ezt majd fel fogom olvasni külön az adott napirend esetében. A 13. számú napirendnél pedig, ami a nemzetközi projekttel kapcsolatos döntések meghozataláról szól, ott az előterjesztés mellékletét képező megállapodások az ülés elején kiosztásra kerültek.

Mindenki előtt elvileg itt vannak az asztalon, úgyhogy a 13. számú napirendi pontig, amíg elérünk, úgy gondolom mindenkinek lesz lehetősége ezeket is áttanulmányozni. Indulnánk is az 1. számú napirendi pontunk tárgyalásával.

**1./ Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására** */Közgyűlés 2./napirend/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Van egy rendelettervezetünk, szavazzunk róla most.

*A szavazásnál 10 fő bizottsági tag volt jelen.*

*A Bizottság 7 igen szavazattal és 3 tartózkodás mellett a rendelettervezetet elfogadta, és az alábbi határozatot hozta:*

**2/2025. (I.27.) GJB számú határozat**

A Gazdasági és Jogi Bizottság a „*Javaslat Szombathely Megyei Jogú Város Önkormányzata 2024. évi költségvetéséről szóló 8/2024. (III.5.) önkormányzati rendelet III. számú módosításának megalkotására*” című előterjesztést megtárgyalta, és a rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Stéger Gábor, a Közgazdasági és Adó Osztály vezetője/

**Határidő:** 2025. január 30.

**Bokányi Adrienn, a bizottság elnöke:** Van ez a bizonyos határozati javaslatunk, amiről az előbb beszéltem. A Weöres Sándor Színház, illetve a Mesebolt Bábszínház vonatkozásában, a 2020. május 29. napján kelt, VI/2134-2/2020. iktatószámon megkötött közös működtetési megállapodásoknak az előterjesztés 2. és 3. számú melléklete szerinti módosítása. Kérném, hogy erről most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**3/2025. (I.27.) GJB számú határozat**

Szombathely Megyei Jogú Város Közgyűlésének Gazdasági és Jogi Bizottsága javasolja a Közgyűlésnek, hogy értsen egyet a Weöres Sándor Színház Nonprofit Korlátolt Felelősségű Társaság és a Mesebolt Bábszínház vonatkozásában a 2020. május 29. napján, VI/2134-2/2020. iktatószámon megkötött közös működtetési megállapodásoknak az előterjesztés 2. és 3. számú melléklete szerinti módosításával.

**Felelős:** Dr. Nemény András polgármester

 Dr. Horváth Attila alpolgármester

 Horváth Soma alpolgármester

Dr. Károlyi Ákos jegyző

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Szabó Tibor, a Weöres Sándor Színház NKft. ügyvezetője

Csató Kata, a Mesebolt Bábszínház igazgatója/

**Határidő:** 2025. január 30.

**Bokányi Adrienn, a bizottság elnöke:** A 2. számú napirendi pontunk tárgyalása következik.

**2./ Javaslat a Haladás 1919 Labdarúgó Kft.-t érintő döntés meghozatalára** */Közgyűlés 3./napirend/*

**Bokányi Adrienn, a bizottság elnöke:** Megadom a szót Tóth Kálmán képviselő úrnak, elnök úrnak.

**Tóth Kálmán, a bizottság tagja:** Köszönöm szépen a szót elnök asszony! Tisztelt Bizottság! Valóban nem sikerült kiosztani, de magam, mint a FEB tagja tájékoztatom a bizottságot, hogy a FEB támogatja a Schäfer András féle tulajdonrész-vásárlást. Köszönöm.

**Bokányi Adrienn, a bizottság elnöke:** Nagyon köszönjük ezt a kiegészítést. Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**4/2025. (I.27.) GJB számú határozat**

A Gazdasági és Jogi Bizottság a „*Javaslat a Haladás 1919 Labdarúgó Kft.-t érintő döntés meghozatalára*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője,

Keringer Zsolt, a társaság ügyvezetője/

**Határidő:** 2025. január 30.

**Bokányi Adrienn, a bizottság elnöke:** A 3. számú napirendi pontunk tárgyalása következik.

**3./ Beszámoló a Közterület-felügyelet 2024. évi munkájáról** */Közgyűlés 7./napirend/*

**Bokányi Adrienn, a bizottság elnöke:** Köszöntöm osztályvezető urat, illetve irodavezető urat. Irodavezető úr el is foglalta a helyét a meghívotti székben, annak érdekében, hogy kérdéseket is tudjunk feltenni neki. Először is hálásan szeretném megköszönni a Közterület-felügyeletnek az elmúlt évben végzett munkáját is. A feladatoknak a nagysága, illetve a feladatoknak a mennyisége úgy gondolom, hogy folyamatosan növekszik és a Közterület-felügyelet ennek ellenére vagy éppen ezért is egyre jobb munkát végez. Például ami nekem nagyon kitűnt ebből a beszámolóból, hogy az elmúlt egy év folyamán a közterületen elhelyezett, már forgalomképtelen járművekkel kapcsolatos intézkedések miatt nagyjából megközelítőleg 500 parkolóhelyet megint sikerült városi szinten felszabadítani. Ami úgy gondolom, hogy ebben az időszakban, amikor nem tudunk olyan sok parkolóhelyet létesíteni a saját költségvetésünk terhére, akkor az egy rendkívül komoly eredmény és egy rendkívül nagy segítség. Szeretném kifejezni a köszönetemet hangsúlyozottan is kifejezetten az állatvédelem terén az ebrendészeti telep munkájával kapcsolatban. Azt olvashatjuk, hogy nemcsak hétköznapokon az eddigi 16 óráig tartó munkavégzéshez képest később is elérhetőek a kollégák, hanem hogyha valamilyen rendkívüli esemény van, akkor akár hétvégi berendelésről is tudunk már beszélni. Úgy gondolom, hogy ez egy rendkívül nagy előrelépés. Illetve egyéni képviselőként köszönöm az Éhen Gyula téren tett intézkedéseket, amelyek gyakorlatilag nyár elejétől egészen ősszel a hideg idő beálltáig zajlottak, és amelyekre nagy szükség is volt. Mind az ott élőknek, a lakóknak, mind pedig az ott működő kereskedelmi egységeknek a megelégedését szolgálta. Valamint azt is, hogy a városunkba látogatók, akik az Éhen Gyula téren a vasútállomásról kilépnek, egy sokkal rendezettebb környezetet láthatnak. Mi, amit tudunk az utcatakarítási programokkal mellé teszünk, a Közterület-felügyelet a rendbontások, illetve a vélhetően hajléktalan életmódot folytató személyek elleni vagy velük kapcsolatos fellépések terén nyújtottak segítséget. Emellett még a lakosságnak is szeretném egyébként az együttműködését kérni, mert ha azok, akik ott laknak, oda járnak vásárolni, arra közlekednek mondjuk a Blaguss buszokkal, ha ők is minél jobban odafigyelnek a terület rendezettségére és tisztaságára, és nem az utcatakarítást követően fél órával már elszórják mondjuk a cigarettacsikkeket, akkor fogunk tudni egy igazán élhető és szebb, esztétikusabb környezetet kialakítani. Ehhez úgy gondolom, hogy mi városvezetésként a Blaguss pavilon melletti területnek a felújításával, parkosításával, az esőkert kialakításával hozzátettük - a Blaguss-szal közösen finanszírozva - a magunk részét. Aztán a TOP Plusz európai uniós pályázatból finanszírozva ezt majd az elkövetkező években folytatni fogjuk, de itt is kiemelten szeretném megköszönni a Közterület-felügyeletnek a hathatós fellépését és hatékony munkáját. De kiemelhetném az illegális hulladék elhelyezéssel és a gócpontok felszámolásával kapcsolatos fontos munkát, illetve egyáltalán az intézkedések számának a folyamatos növekedését. Úgy gondolom, hogy az elmúlt egy évben egy nagyon drasztikus növekedés következett be ezen a területen is. Lakói visszajelzések alapján, mert azokat egyéni képviselők mindnyájan kapjuk, azt a következtetést tudjuk levonni, hogy ennek pozitív érzékelhető hatása van a biztonságérzet növekedése és egyéb pozitívumok kapcsán a lakosság terén is. Hozzászólásra jelentkezőt nem látok. Abban az esetben a napirendi pont feletti vitát lezárom. Megkérdezem irodavezető urat, hogy a beszámolót kívánja-e valamivel kiegészíteni, ami egyébként egy nagyon kerek egész volt, és köszönjük a precíz munkavégzést ezzel kapcsolatban.

**Ágoston Sándor, Közterület-felügyelet, irodavezető:** Tisztelt Elnök Asszony! Tisztelt Bizottság! Azt gondolom, hogy ami itt az előbb elhangzott, az bőven kiegészíti a mi beszámolónkat éves szinten. Amit nem tartalmaz a melléklet, azt gondolom, hogy itt és most van annak a helye, hogy megköszönjem mind a városvezetésnek, mind a körzeti képviselőknek, illetőleg - ami nagyon fontos - a társszerveknek azt a segítséget, amit egész évben nyújtottak felénk. Azt gondolom, hogy mind a SZOVA NZrt.-vel, mind a Szompark-kal, a FÉHE-vel - és még sorolhatnám a társszerveket - napi szintű oda-vissza segítségnyújtással nagyon hatékonyan tudtunk működni. Ennek a folytatása, fokozása nyilván tervben van. Még egyszer nagyon szépen köszönöm a mindenféle segítséget és támogatást az éves munkánkhoz. Köszönöm.

**Bokányi Adrienn, a bizottság elnöke:** Köszönjük. Tényleg úgy gondolom, hogy példaértékű az az együttműködés, amit sikerült kialakítania mind az önkormányzat tulajdonában lévő társszervezetekkel, mind a rendőrséggel és az egyéb társszervezetekkel. Talán kijelenthetem azt irodavezető úr helyett is, hogy a korábbi időszakokban ez azért ilyen magas színvonalon és ilyen széles körben nem tudott működni. Úgyhogy ehhez kívánok további erőt, kitartást, lendületet. Úgy gondolom, hogy folyamatosan haladunk előre pozitív irányban és minden évben a beszámoló erről tesz tanúbizonyságot. Erről a beszámolóról kérném, hogy akkor most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**5/2025. (I.27.) GJB számú határozat**

A Gazdasági és Jogi Bizottság a „*Beszámoló a Közterület-felügyelet 2024. évi munkájáról*” című előterjesztést megtárgyalta, és a beszámolót a Közgyűlésnek elfogadásra javasolja.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Holler Péter, a Hatósági Osztály vezetője,

 Ágoston Sándor, a Közterület-felügyelet irodavezetője/

**Határidő:** 2025. január 30.

**Bokányi Adrienn, a bizottság elnöke:** Úgy gondolom, hogy ez is azt mutatja, hogy mindenki elégedett a Közterület-felügyelet munkájával. Nagyon köszönjük irodavezető úrnak és osztályvezető úrnak a részvételt. Következik a 4. számú napirendi pontunk tárgyalása.

**4./ Javaslat a SZOVA Nonprofit Zrt. által kezelt önkormányzati tulajdonban lévő bérleményekkel kapcsolatos díjhátralékok számviteli nyilvántartásból történő kivezetésére** */Közgyűlés 4./napirend/*

**Bokányi Adrienn, a bizottság elnöke:** Ez egy nem túl kellemes napirendi pont, amelyet minden évben újra és újra tárgyalnunk kell. Hozzászólásra jelentkezőt nem látok, a vitát lezárom. Egy határozati javaslatunk van. Kérném, hogy erről most szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**6/2025. (I.27.) GJB számú határozat**

A Gazdasági és Jogi Bizottság a „*Javaslat a SZOVA Nonprofit Zrt. által kezelt önkormányzati tulajdonban lévő bérleményekkel kapcsolatos díjhátralékok számviteli nyilvántartásból történő kivezetésére*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Kovács Cecília, a társaság vezérigazgatója/

**Határidő:** 2025. január 30.

**Bokányi Adrienn, a bizottság elnöke:** Az 5. számú napirendi pontunk tárgyalása következik.

**5./ Javaslat ingatlanokat érintő döntések meghozatalára** */Közgyűlés 5./napirend/*

**Bokányi Adrienn, a bizottság elnöke:** Hozzászólásra jelentkezőt ismételten nem látok. A napirendi pont feletti vitát lezárom. Három határozati javaslatunk van. Szavazhatunk-e egyben ezekről? Bólintást látok mindkét oldalról, akkor kérném, hogy a három határozati javaslatról most egyben szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatokat elfogadta, és az alábbi határozatokat hozta:*

**7/2025. (I.27.) GJB számú határozat**

A Gazdasági és Jogi Bizottság a „*Javaslat ingatlanokat érintő döntések meghozatalára*” című előterjesztést megtárgyalta, és a szombathelyi külterületi 02089/10 hrsz.-ú ingatlanból telekalakítási eljárás lefolytatását követően kialakuló 70.455 m2 nagyságú terület értékesítésére vonatkozó pályázati felhívás jóváhagyásáról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője,

Stéger Gábor, a Közgazdasági és Adó Osztály vezetője/

**Határidő:** 2025. január 30.

**8/2025. (I.27.) GJB számú határozat**

A Gazdasági és Jogi Bizottság a „*Javaslat ingatlanokat érintő döntések meghozatalára*” című előterjesztést megtárgyalta, és a szombathelyi 2008/26 hrsz.-ú ingatlant érintő elővásárlási joggal kapcsolatos döntés meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 30.

**9/2025. (I.27.) GJB számú határozat**

A Gazdasági és Jogi Bizottság a „*Javaslat ingatlanokat érintő döntések meghozatalára*” című előterjesztést megtárgyalta, és a SZOVA Nonprofit Zrt. tulajdonában álló Szombathely 10427/43 és 10427/46 helyrajzi számú földrészletek értékesítésének jóváhagyásáról szóló III. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Károlyi Ákos, a társaság igazgatóságának elnöke,

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 30.

**Bokányi Adrienn, a bizottság elnöke:** Következik a 6. számú napirendi pontunk tárgyalása.

**6./ Javaslat pályázatokkal kapcsolatos döntések meghozatalára** */Közgyűlés 6./napirend/*

**Bokányi Adrienn, a bizottság elnöke:** Itt kettő határozati javaslatunk van. Mindegyik egy-egy HORIZON pályázatban való részvételt jelent, de az elsőnél ott gyakorlatilag teljesértékű projektpartnerként, lead city- ként fogunk részt venni a pályázatban egy jóval nagyobb 1,5 millió eurós büdzsével, míg a második esetében pedig csak egy ilyen úgynevezett replikátor városként 100.000 eurós büdzsére pályázunk. Szavazhatunk-e egyben a két határozati javaslatról? Mindegyik 100%-os támogatási intenzitású, tehát önerő igényük nincsen. Kérném, hogy akkor most az I.-II. számú határozati javaslatról egyben szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatokat elfogadta, és az alábbi határozatokat hozta:*

**10/2025. (I.27.) GJB számú határozat**

A Gazdasági és Jogi Bizottság a „*Javaslat pályázatokkal kapcsolatos döntések meghozatalára*” című előterjesztést megtárgyalta, és a HORIZON RE-ALLocate elnevezésű pályázattal kapcsolatos döntés meghozataláról szóló I. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 30.

**11/2025. (I.27.) GJB számú határozat**

A Gazdasági és Jogi Bizottság a „*Javaslat pályázatokkal kapcsolatos döntések meghozatalára*” című előterjesztést megtárgyalta, és a HORIZON Go-Neutral elnevezésű pályázattal kapcsolatos döntés meghozataláról szóló II. határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője/

**Határidő:** 2025. január 30.

**Bokányi Adrienn, a bizottság elnöke:** 7 igen szavazat és 3 - számomra kicsit furcsa – tartózkodás. 100%-os támogatási intenzitású pályázatokról van szó, de elfogadtuk őket. A 7. számú napirendi pontunk tárgyalása következik.

**7./ Javaslat önkormányzati rendeletekkel kapcsolatos döntések meghozatalára** */Közgyűlés 8./napirend/*

**Bokányi Adrienn, a bizottság elnöke:** Hozzászólásra ismételten nem látok. A napirendi pont feletti vitát lezárom. Kettő rendelettervezetünk van. Szavazhatunk-e róluk egyben? Kérném, hogy akkor most a két rendelettervezetről egyben szavazzunk.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatokat elfogadta, és az alábbi határozatokat hozta:*

**12/2025. (I.27.) GJB számú határozat**

A Gazdasági és Jogi Bizottság a „*Javaslat önkormányzati rendeletekkel kapcsolatos döntések meghozatalára*” című előterjesztést megtárgyalta, és a Polgármesteri Hivatalban dolgozó köztisztviselők közszolgálati jogviszonyának egyes kérdéseiről szóló 2/2020. (II.5.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Nagyné Dr. Gats Andrea, a Jogi és Képviselői Osztály vezetője/

**Határidő:** 2025. január 30.

**13/2025. (I.27.) GJB számú határozat**

A Gazdasági és Jogi Bizottság a „*Javaslat önkormányzati rendeletekkel kapcsolatos döntések meghozatalára*” című előterjesztést megtárgyalta, és a Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról szóló rendelettervezetet az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

 Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** 2025. január 30.

**Bokányi Adrienn, a bizottság elnöke:** A 8. számú napirendi pontunk tárgyalása következik.

**8./ Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására** */Közgyűlés 10./napirend/*

**Bokányi Adrienn, a bizottság elnöke:** Hozzászólásra jelentkezőt ismét nem látok. Egy határozati javaslatunk van. Most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**14/2025. (I.27.) GJB számú határozat**

A Gazdasági és Jogi Bizottság a „*Javaslat a Kulturális és Innovációs Minisztérium, valamint a Savaria Szimfonikus Zenekar között kötendő közszolgálati szerződés jóváhagyására*” című előterjesztést megtárgyalta, és a határozati javaslatot az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 /a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője,

Stéger Gábor, a Közgazdasági és Adó Osztály vezetője,

Kiss Barna, a Savaria Szimfonikus Zenekar igazgatója/

**Határidő:** 2025. január 30.

**Bokányi Adrienn, a bizottság elnöke:** A 9. számú napirendi pontunk tárgyalása következik.

**9./** **Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről** /*Közgyűlés 12./napirend/*

**Bokányi Adrienn, a bizottság elnöke:** Amíg a tisztelt bizottsági tagtársak eldöntik, hogy akar-e valaki hozzászólni, addig hadd köszönjem meg jegyző úrnak, illetve a hivatal munkatársainak az elmúlt egy hónapban tett munkájukat és az eredményeket. A vitát lezárom. Szavazzunk az egy határozati javaslatunkról.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**15/2025. (I.27.) GJB számú határozat**

A Gazdasági és Jogi Bizottság a „*Jegyzői tájékoztató a Polgármesteri Hivatal törvényességi és hatósági munkájáról, a Hivatal tevékenységéről*” című előterjesztést megtárgyalta, és a tájékoztatót az előterjesztésben foglaltak szerint javasolja a Közgyűlésnek elfogadásra.

**Felelős:** Bokányi Adrienn, a Bizottság elnöke

 Dr. Károlyi Ákos jegyző

**Határidő:** 2025. január 30.

**Bokányi Adrienn, a bizottság elnöke:** A 10. számú napirendi pontunk tárgyalása következik.

**10./ Javaslat a Strong Cities Network /Erős Városok Hálózata/ szervezethez való csatlakozásról** */SAJÁT-Két Közgyűlés közötti beszámolóban 1. napirend/*

**Bokányi Adrienn, a bizottság elnöke:** Eddig is dolgoztunk már velük együtt, csak eddig nem volt formalizálva az együttműködés. Most pedig felkértek minket kifejezetten a csatlakozásra. Megadom a szót Ágh Ernő képviselő úrnak.

**Ágh Ernő, a bizottság tagja:** Tisztelt Elnök Asszony! Tisztelt Bizottság! Mégis valaki szóljon hozzá. Előzmények. Mi nagyon sok szervezetben bent voltunk, akik régebben itt vannak. Amikor Nemény András lett a polgármester, nagyon sok szervezetből kiléptünk. Én ezzel egyet is értettem, mert gittegyletekben nincs szükség bent tartózkodni. Ebbe a szervezetbe, az Erős Városok Szervezetébe, úgy gondolom, hogy nem igazán szükséges belépni, még ha nincs is tagsági díj. Tehát ez nem jár költségekkel, esetleg annyival, ha valaki kiutazik, azért annak van valamennyi költsége.

**Bokányi Adrienn, a bizottság elnöke:** Azt is fedezi a hálózat.

**Ágh Ernő, a bizottság tagja:** Jó, tehát én azt mondom, hogy mint szervezet nem szükséges belépni, és ne bővítsük az ezekben a szervezetekben való tartózkodást. Nem tartom indokoltnak. Ugyanis Szombathely egy biztonságos város, erős város. Nincsenek szélsőségesei, gyűlölet és egyéb ilyen veszélyek, amit itt nekünk meg kéne osztani, vagy tanácsokat kérni más városoktól. Én nem javaslom.

**Bokányi Adrienn, a bizottság elnöke:** Éppen ezért én úgy gondolom, hogy nagyon is fontos, mert azáltal, hogy mi egy jó példa vagyunk, jógyakorlatot tudunk megosztani másokkal. Most hallottuk éppen a Közterület-felügyeletnek a beszámolóját, de egyébként a rendőrségnél is vannak olyan kiváló kezdeményezések, amelyek jógyakorlatként tudnak szolgálni. Ahogy említettem már a tisztelt bizottsági tagtársaknak, mi dolgozunk már ebben a szervezetben. Kelemen Krisztitán elnök úr és tanácsnok úr egyébként a legutóbbi transzatlanti találkozóján részt vett a szervezetnek. A szervezet biztosította az utazási és a szállás költségeket, tehát teljesen ingyen tudott Kelemen Krisztián elnök úr, tanácsnok úr részt venni, úgy, hogy akkor még nem is voltunk a szervezetnek a tagja. Aztán ezt követően Kelemen Krisztián elnök úr hasznos tapasztalatai, illetve a mi nagyon hasznos jógyakorlataink kapcsán kértek fel minket a csatlakozásra. De egyébként már a szervezetnek külföldi képviselői meg is látogattak minket itt a Városházán, tehát jómagam is, mint nemzetközi kapcsolatokkal foglalkozó városvezető fogadtam őket, polgármester úr is. Úgy gondolom, hogy igenis fontos az, hogy ha mi valamiben jók vagyunk, valamiben elől járunk, valamiben tudunk hasznos tapasztalatokat megosztani más városokkal, akkor ezt tegyük meg, hiszen ez nekünk egy fillérünkbe sem kerül. Kelemen Krisztián tanácsnok úr pedig vállalta azt a néhány munkaórát, ami ahhoz szükségeltetik, hogy ő a kapcsolattartó szerepet el tudja látni a szervezethez való csatlakozásunkat követően. Ő ezt megteszi, akkor innentől kezdve én nem gondolom, hogy nekünk meg kellene őt egyrészt ebben akadályozni, másrészt pedig meg kellene fosztanunk a városhálózat többi városi tagját attól, hogy a mi gyakorlatainkat megismerjék. Megadom a szót László Győző alpolgármester úrnak.

**Dr. László Győző, alpolgármester:** Köszönöm a szót, Tisztelt Elnök Asszony! Tisztelt Bizottság! Én csak szeretném megköszönni Ágh Ernő elismerő szavait. Nagyon jó ezt hallani, amikor arról beszélt, hogy Szombathelyen milyen kiváló a közbiztonság. Nyilván csak egy része a mi városi szerveinknek, illetve az önkormányzatnak a munkája, hiszen ugyanúgy köszönet illeti a rendőrséget, a társszerveket, a katasztrófavédelmet, akár még a honvédséget is. Tavalyi évben sajnos voltak ilyen hangok, hogy itt mennyire nincs közbiztonság Szombathelyen, de tudjuk ezt be a választási kampánynak. Én mindig örülök annak, amikor ilyen elismerő szavakat és valós szavakat hallok főleg a Közgyűlés korelnökétől, aki azért sokat látott politikus, tehát tőle a dicséret az mindig jól jön. Duplán is örülök neki, hogy ugyanazt a csatornát nézzük ebben a vonatkozásban. Köszönöm szépen.

**Bokányi Adrienn, a bizottság elnöke:** Így van. Azon kívül, hogy korelnök, a releváns bizottságnak az elnöke is volt a korábbiak folyamán. Tényleg köszönjük Ágh Ernő képviselő úrnak, hogy így gondolja, hogy mi a közbiztonságnak az egyik fellegvára vagyunk. Éppen ezért tartom fontosnak, hogy a jógyakorlatainkat meg tudjuk osztani más városokkal is. Megadom képviselő úrnak a szót.

**Ágh Ernő, a bizottság tagja:** Köszönöm a szót elnök asszony! Való igaz, hogy Szombathely a béke szigete. Hiszen ez egy csapatmunka, amit itt alpolgármester úr felvázolt, tehát mindenki jól együttműködik. Azért jegyezzük meg, hogy Szombathely város lakossága is törvénytisztelő az ország más részeihez, más fertőzött városhoz hasonlítva. A lakosságot nem tudjuk kicserélni. Jó az, ha ilyen biztonságos környezetben vagyunk és ehhez a lakosság is kell. Vannak nyilván mindig renitensek, de azokkal szemben kellően fellép az illetékes szervezet. Azt mondom vegyen részt ezen, de teljesen feleslegesnek tartom a belépést.

**Bokányi Adrienn, a bizottság elnöke:** Értjük képviselő úr szavait, gondolatait, de nem fogunk egyetérteni ebben. Mert úgy gondolom, hogy egyrészt nem várhatjuk el azt, hogy az összes mostantól következő rendezvényükön, aminek egy része transzatlanti rendezvény, úgy finanszírozzák le az utazás és szállás költségeinket, hogy mi annyit nem teszünk meg cserébe, hogy belépünk ebbe a szövetségbe, úgy, hogy ez egy fillérünkbe nem kerül. Relevánsan le tudnánk folytatni ezt a vitát arról, hogy érdemes-e csatlakozni vagy sem, ha lenne akár csatlakozási díj, akár éves bármilyen fenntartási díj a csatlakozással kapcsolatban. Mivel nincsen, ezért úgy gondolom, hogy egyrészt semmilyen veszíteni valónk nincs, másrészt a láthatóság nagyon fontos. Ezt saját tapasztalatból tudom mondani, mivel nagyon sok olyan európai uniós programnak vagyok a gazdája, amelyek mentor programok, ahol a csatlakozás sem járt költséggel, de egyébként nem kapunk onnan közvetlen forrást sem, közvetve tudnak minket hozzásegíteni, tehát azt kell, hogy mondjam, hogy a láthatóság kérdése nagyon fontos. Amikor mi jógyakorlatokat osztunk meg, amikor elmondjuk, hogy nálunk mi, miért történik így, és miért van nálunk ekkora közbiztonság, és miért viselkednek ennyire jól és pozitívan az állampolgáraink, és milyen programokat indítunk, amelyek még ezt segítik, az én úgy gondolom, hogy igenis fontos dolog. Ha mi ezt egy hálózat tagjaként is meg tudjuk tenni, akkor plusz láthatóságunk van. Nemcsak európai uniós szinten, de mivel ez teljes egészében nemzetközi szervezet, akár az uniós határokon kívül is, mondjuk Amerikában, Nagy-Britanniában stb. meg tudjuk osztani a jó gyakorlatainkat. Ha képviselő úr tud mondani egyetlen okot, hogy miért káros a csatlakozás, akkor azt nyugodtan ossza meg velünk, de én nem tudok semmi ilyet. Hiszen ahogy mondtam, nincsen sem csatlakozási díj, sem éves tagsági díj, semmilyen veszíteni valónk nincsen vele, és van egy önkéntes jelentkezőnk a kapcsolattartói feladatok betöltésére, aki egyébként ezt eddig is elvégezte, csak most egy magasabb szintre tudja ezt emelni. Nyomjon képviselő úr gombot, ha tud bármit mondani, amiért ön kifejezetten úgy gondolja, hogy haszontalan vagy akár káros lenne a csatlakozás ehhez a szövetséghez. Olyan szövetségek esetében gondolom úgy, hogy megszüntettük a tagságot az elmúlt időszakban, ahol nem volt aktív kapcsolat, ahol nem vettünk részt rendezvényeken, nem osztottuk meg a saját tapasztalatainkat, nem tudtunk másoktól tanulni, nem tudtunk mi tanítani. Mert ott tényleg nincsen ennek hozzáadott értéke. Itt tagdíj sincsen, ellenben van egy ember, aki már eddig is dolgozott ezen a területen, és aki ezt még magasabb színvonalon szeretné ellátni. Alpolgármester úr?

**Dr. László Győző, alpolgármester:** Köszönöm a szót. Tisztelt Elnök Asszony! Tisztelt Bizottság! Nekem egy beszélgetés jutott eszembe. Örülök, hogy belementünk ebbe a vitába, mert pont Ágh képviselő úrral zajlott, amikor 2019-ben én frissen megválasztott alpolgármester voltam, és akkor volt, hogy először átnéztük ezeket a szervezeteket. Ott nekem képviselő társam azt a tanácsot adta, és meg is fogadtam, nem tudom, hogy emlékszik-e, hogy mindenhol jelen kell lenni, ahol forog a nevünk és ahol tanulhatunk valamit, csak az a nagyon fontos, hogy egyébként a megfelelő embert küldjük oda. Amikor tőlem megkérdezték, hogy pl. a Vasutas Városok Szövetségében miért vagyunk bent, akkor én pontosan ezen érvrendszer mentén mondtam azt, hogy azon túlmenően, amit mondott képviselő társam, ez egy tradicionális dolog is, de az biztos, hogy tanulhatunk valamit és a nevünk ott van és forgunk egy jó szövetségben. Én ezt úgy mondom erre a Strong Cities Networkre, hogy abszolút nem a területem, és valószínűleg nem fogok semmilyen programjában részt venni, hiszen nem is én vagyok erre a hivatott a képviselő-testületben. Azt gondolom, hogy ilyen elvek mentén és itt volt az, hogy a Vasutas Városok Szövetségébe is pont, hogy Ágh Ernőt delegáltuk 2024-ben is, azt hiszem, ha valaki ért a vasúthoz, az ő. Úgyhogy én kérem, hogy ilyen szemszögből is vizsgálja meg képviselő társam ezt a történetet, ha mond olyan érvet, amiért ez káros a városunknak, rossz hírnevét viszi, vagy esetleg azt gondolja, hogy nem tanulhatunk semmit, akkor mondja meg, mert megfontoljuk. Látja, megtehetnénk azt is, hogy megszavazzuk, mert van hozzá többségünk. De ezek klasszikusan olyan döntések, amire, ha visszanézünk, jó, ha egyhangúlag tudjuk meghozni. Ha nem így lesz, természetesen a városvezetés részéről is tiszteletben tartjuk, csak kérem, a saját szavait idézze föl, és ennek megfelelően adja le a szavazatát. Köszönöm szépen.

**Bokányi Adrienn, a bizottság elnöke:** Még mielőtt megadom a szót képviselő úrnak, annyival hadd egészítsem ki alpolgármester urat, hogy éppen egyébként az ilyen hálózatoknak, szövetségeknek vagy mentorprogramoknak egy része az, ami pont a láthatóságon és a kapcsolatszerzésen keresztül egy idő után aztán különböző európai uniós pályázatokban való részvételre is biztosít lehetőséget. Mondjuk a pont néhány napirendi ponttal ezelőtt tárgyalt két HORIZON-os pályázat, amihez - nem teljesen értem - nem volt se kérdésük, sem felvetésük, mégsem szavazták meg, de túlteszem magam rajta. Csak egy picit rosszul esik, mert mégiscsak a nálam lévő két projektről van szó, de nem érdekes. Ezek a felhívások is olyanok voltak, amelyekhez a saját kapcsolatrendszerünkön keresztül jutottunk hozzá, amit egyébként egy mentorprogramon keresztül építettünk ki. Tehát az, hogyha jelen vagyunk, ha megosztjuk a tapasztalatainkat és látják azt, hogy kompetens városvezetésről van szó, kompetens kollégákkal, akkor fognak minket keresni azzal, hogy ebben és ebben a konzorciumban ilyen és ilyen témában még partnerre van szükség méghozzá mondjuk a kelet-közép európai térségből, és felhívnak minket a csatlakozásra. Ha minden tizedik nyertes, és azzal tudunk több százezres vagy akár milliós nagyságrendben európai uniós forrást elhozni, akkor az meg egy óriási hozzáadott érték a város számára. Megadom a szót Ágh képviselő úrnak.

**Ágh Ernő, a bizottság tagja:** Köszönöm szépen elnök asszony! Alpolgármester úrnak is a szavait. Egyet is értek vele. Nem is ezzel vitatkozom, de azért olvassák el, hogy a szélsőségek, a gyűlölet, a polarizációs problémáknak a megoldásával foglalkozik. Ilyen problémák vannak a városokban, nálunk nincs ilyen probléma, nincs gyűlölet, nincs szélsőség, azért nem támogatom.

**Bokányi Adrienn, a bizottság elnöke:** Egy dologgal azért vitatkoznék. Mondjuk, ha a közösségi médiafelületeken körülnézünk, akkor azért gyűlöletbeszéd sajnos mindenhol van, sajnos még Szombathelyen is előfordul. Azért a XXI. században, mivel ez az egyik legfőbb kommunikációs csatorna, amelyen főleg a fiatalabb korosztályok is kommunikálnak egymással, igenis szerintem fontos foglalkozni ezzel a kérdéssel. Most már tényleg nem látok több hozzászólásra jelentkezőt. A napirendi pont feletti vitát lezárom. Én arra bíztatom képviselőtársamat, illetve -társaimat is, hogy támogassák ezt a kezdeményezést. De így is, úgy is, úgy gondolom, hogy keményen fogunk dolgozni ebben is, mint ahogyan minden egyéb olyan hálózatban és mentorprogramban, ahol a láthatóságunkat tudjuk növelni, és jó gyakorlatokat tudunk megosztani, illetve elsajátítani. Szavazzunk most.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**16/2025. (I.27.) GJB számú határozat**

A Gazdasági és Jogi Bizottság megtárgyalta a „*Javaslat a Strong Cities Network /Erős Városok Hálózata/ szervezethez való csatlakozásról*” című előterjesztést, és az alábbi döntést hozta:

1. A Bizottság támogatja, hogy Szombathely Megyei Jogú Város Önkormányzata tagja legyen a Strong Cities Network /Erős Városok Hálózata/ szervezetének, mely tagság költségvetési forrást nem igényel.
2. A Bizottság javasolja a Közgyűlésnek, hogy hatalmazza fel Kelemen Krisztián tanácsnokot, önkormányzati képviselőt, a Bűnmegelőzési, Közbiztonsági és Közrendvédelmi Bizottság elnökét, hogy a Strong Cities Network /Erős Városok Hálózata/ szervezetében Szombathely Megyei Jogú Város Önkormányzatának képviseletében eljárjon.
3. A Bizottság javasolja a Közgyűlésnek, kérje fel a Polgármestert a Strong Cities Network /Erős Városok Hálózata/ szervezetébe történő belépéshez szükséges *„Tagsági jelentkezési lap”* aláírására.

**Felelős:** Bokányi Adrienn, a Bizottság elnöke

/a végrehajtás előkészítéséért:

Dr. Holler Péter, a Hatósági Osztály vezetője/

**Határidő:** a Közgyűlés 2025. január 30-i ülése

**Bokányi Adrienn, a bizottság elnöke:** A 11. számú napirendi pontunk tárgyalása következik.

**11./ Javaslat a Vásárcsarnokban lévő üzlethelyiség bérbeadására vonatkozó pályázati feltételek jóváhagyására** */SAJÁT/*

**Bokányi Adrienn, a bizottság elnöke:** Hozzászólásra jelentkezőt nem látok. A napirendi pont feletti vitát lezárom. Egy határozati javaslatunk van. Kérném, hogy most szavazzunk róla.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**17/2025. (I.27.) GJB számú határozat**

1. A Gazdasági és Jogi Bizottság a vásárok és piacok működéséről szóló 34/1995. (X.26.) önkormányzati rendelet 8. § (5) bekezdésében foglaltak alapján a Szombathely Városi Vásárcsarnok I/3. számú üzlethelyiségének vonatkozásában a bérbeadás útján történő hasznosítás pályázati feltételeit az előterjesztés mellékletének megfelelően jóváhagyja.
2. A Bizottság felkéri a Vásárcsarnok igazgatóját, hogy a pályázat kiírásáról – és a szükséges intézkedések megtételéről – a jóváhagyott pályázati feltételeknek és a vásárok és piacok működéséről szóló 34/1995. (X.26.) önkormányzati rendeletben foglaltaknak megfelelően gondoskodjon.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 Dr. Károlyi Ákos jegyző

 (végrehajtásért:

 Dr. Holler Péter, a Hatósági Osztály vezetője,

 Polákovics Marietta, a Szombathely Városi Vásárcsarnok igazgatója)

**Határidő:** azonnal

**Bokányi Adrienn, a bizottság elnöke:** A 12. számú napirendi pontunk tárgyalása következik.

**12./ Javaslat az AGORA Savaria Kulturális és Médiaközpont Nonprofit Kft. Szervezeti és Működési Szabályzatának módosítására** */SAJÁT/*

**Bokányi Adrienn, a bizottság elnöke:** Akkor egyrészt a Felügyelő Bizottság által támogatott, illetve az ügyvezető igazgató által is javasolt módosítást tenném fel szavazásra, ami az SZMSZ III. rész 3.7. pontját érintené. Ez a társaság kötelezettségvállalása, utalványozási rendje, kiadmányozási jogok gyakorlása, és ott az utolsó mondatban az ellenjegyzési jogkör gyakorlójaként jelenleg az „operatív csoport vezetője” szerepel, viszont ehelyett a „gazdasági és ügyviteli egység vezetője” kerüljön megnevezésre. Szavazzunk először akkor erről a módosításról. Horváth Gábor képviselő úrnak megadom a szót.

**Horváth Gábor, a bizottság tagja:** Köszönöm szépen a szót elnök asszony! Tisztelt Bizottság! Nem látom az ügyvezető igazgató urat a teremben. Lett volna kérdésem.

**Mikrofon nélkül Gálffy Áron, a bizottság tagja:** Az ELTE-n államvizsgáztat.

**Horváth Gábor, a bizottság tagja:** Értem.

**Bokányi Adrienn, a bizottság elnöke:** Ehhez, hogy miért az „operatív csoport vezetője” helyett „gazdasági és ügyviteli egység vezetője”?

**Horváth Gábor, a bizottság tagja:** Nem. Az igazgatókkal mi lesz? Azoknak a munkaviszonya hogyan lesz módosítva? A bérük marad-e ugyanaz a bér vagy bércsökkentés lesz? Technikai kérdés lett volna, de nincs itt, aki válaszoljon.

**Bokányi Adrienn, a bizottság elnöke:** Van rá határozati javaslatunk. Mivel ügyvezető úr államvizsgáztat és nem tud ma jelen lenni, ezért úgy gondolom, hogy akkor addig Horváth Gábor meg tudja keresni az ügyvezető urat, és felteszi ezeket a kérdéseket. Vagy, ha nem gondolja ezt szükségesnek, akkor a Közgyűlésen biztos, hogy itt lesz ügyvezető úr és akkor ott fel tudja tenni ezeket a kérdéseket. Bocsánat, csak a bizottságunk tárgyalja az SZMSZ-t, ügyvezető urat szerintem nyugodtan keresse közvetlenül és biztos vagyok benne, hogy választ fog adni. Mivel nem tud itt lenni a mai napon, mi nem szeretnénk helyette megválaszolni ezt a kérdést. Megadom a szót Danka Lajos képviselő úrnak.

**Dr. Danka Lajos, a bizottság tagja:** Köszönöm szépen. A Felügyelő Bizottság tárgyalta az SZMSZ módosítást, mint ahogyan elnök asszony is említette. Erre rákérdeztünk mi is, hogy milyen személyi vagy kiadási vonzata van. Ügyvezető úr azt a választ adta, hogy a szervezeti átalakításnak csak racionális okai vannak, nem szándékoznak anyagi megtakarítást, illetve személyi változásokat. Tehát ebből a válaszból nekem az jött le, hogy az illető három igazgatónak a munkájára számítanak. Racionálisan megmagyarázta nekem, és én is híve vagyok a szervezet laposításának, hogy a döntések minél rövidebb úton történjenek meg, ezért is támogattam a Felügyelő Bizottságban az előterjesztést.

**Bokányi Adrienn, a bizottság elnöke:** Köszönjük. Ha ezentúl még bármilyen kérdése van képviselő úrnak, akkor keresse ügyvezető urat nyugodtan. Akkor szavazzunk erről a módosításról most.

*A Bizottság 10 egyhangú igen szavazattal elfogadta a módosítást.*

**Bokányi Adrienn, a bizottság elnöke:** Akkor az eredeti határozati javaslatot pedig ezzel a kiegészítéssel vagy módosítással, amit elfogadtunk egyben teszem fel szavazásra. Akkor szavazzunk erről egyben most.

*A szavazásnál 10 fő bizottsági tag volt jelen.*

*A Bizottság 10 egyhangú igen szavazattal a javaslatot elfogadta, és az alábbi határozatot hozta:*

**18/2025. (I. 27.) GJB számú határozat**

A Gazdasági és Jogi Bizottság Szombathely Megyei Jogú Város Önkormányzata vagyonáról szóló 40/2014. (XII. 23.) önkormányzati rendelet 19. § (1) bekezdés bc) pontjában kapott felhatalmazás alapján az AGORA Savaria Kulturális és Médiaközpont Nonprofit Kft. Szervezeti és Működési Szabályzatát – az előterjesztés mellékletével megegyező tartalommal – elfogadja azzal a módosítással, hogy az SZMSZ III. rész 3.7. pontjának (A Társaság kötelezettségvállalása, utalványozási rendje, kiadmányozási jogok gyakorlása) utolsó mondatában az ellenjegyzési jogkör gyakorlójaként az „Operatív csoport vezetője” helyett a „Gazdasági és ügyviteli egység vezetője” kerüljön megnevezésre.

**Felelős:** Dr. Nemény András polgármester

 Horváth Soma alpolgármester

 Bokányi Adrienn, a Gazdasági és Jogi Bizottság elnöke

 (végrehajtásért:

 Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője

Horváth Zoltán, a társaság ügyvezetője)

**Határidő:** azonnal

**Bokányi Adrienn, a bizottság elnöke:** Akkor az utolsó napirendi pontunkhoz értünk.

**13./ Javaslat nemzetközi projektekkel kapcsolatos döntések meghozatalára** */SAJÁT/*

**Bokányi Adrienn, a bizottság elnöke:** Kiosztásra került az ülés elején az 1-4. számú megállapodásoknak a magyar és az angol szövege is. Hozzászólásra jelentkezőt látok. Megadom a szót Horváth Gábor képviselő úrnak.

**Horváth Gábor, a bizottság tagja:** Köszönöm a szót elnök asszony! Tisztelt Bizottság! Egy picit próbáltam itt menetközben beleolvasni az anyagba, de nem tudtam végig érni rajta. Mindenesetre látom az anyagban a Lime-nak a vállalását, hogy az e-roller flotta bővítésével 50 db új rollert helyeznének üzembe. Nekem ezzel nincsen bajom, hogy új rollerek lesznek üzembe helyezve. Nekem a tárolással van problémám továbbra is. Az, amit én látok a peremkerületen, ahol élek. Amikor még körzetes képviselő voltam, a Maros utcában módosítást kértem, és át lett helyezve egy 50 méterrel odébb a rollernek a depója. Megtörtént az áthelyezés, csak a rollereket ugyanúgy feldöntik, úgy rakják le, hogy elborítják és a járdát teljes terjedelmében elfoglalják. Akik ott jönnek babakocsival, többek között mi is, nem tudunk a járdán végig menni. A gyalogosok nem tudják rendeltetésszerűen használni a gyalogjárdát. Ezzel érdemben kell foglalkozni a képviselő-testületnek. Az gondolom, hogy ez egy jó kezdeményezés, használják, de hogy ennek nincs kultúrája a városban, az teljesen egyértelműen látszik a város frekventált és kevésbé frekventált pontjain.

**Bokányi Adrienn, a bizottság elnöke:** Teljesen igaza van képviselő úrnak. Annyi, hogy válasszuk egy picit ketté a történetet. Mondta, hogy a Lime vállalása. Azt szeretném hangsúlyozni, hogy ez a 3 db együttműködési megállapodás, - amelyek az Intelligens Városok Kihívás program végteljesítéséhez kötődnek – gyakorlatilag együttműködési szándéknyilatkozatot jelentenek a felek részéről, ahova kellett mérföldköveket és időrendet tartalmazó részt is feltölteni. Nagyon fontos az utolsó bekezdése ezeknek az együttműködési megállapodásoknak, amire felhívnám a tisztelt képviselőtársaim figyelmét, és ez benne van magában az előterjesztésben is. Tehát gyakorlatilag ezeknek a dokumentumoknak az aláírása nem jelent sem jogi, sem pénzügyi kötelezettségvállalást egyik aláíró fél számára sem. Egyik dokumentum aláírása esetében sem, csupán egy együttműködési szándéknyilatkozat, szándék kifejezése abban az esetben, ha releváns európai uniós finanszírozási források merülnek fel. A háromból az egyik megállapodás, amelyik ugye a Thököly utcának a zöldítése és fenntarthatóbbá alakításához kapcsolódik, éppen az előzőekben tárgyalt HORIZON-os pályázat, a 1,5 millió eurós nagyobb pályázat. Például az a pályázat lenne az, amit, ha elnyerünk, akkor abból tudjuk finanszírozni és megvalósítani azt a célt. Az együttműködési megállapodás Szombathely Megyei Jogú Város, a Közlekedéstudományi Intézet, a Vas Vármegyei Mérnöki Kamara, illetve a Pannon Gazdasági Hálózat Egyesület között születik. A másik kettő, tehát a Blaguss-os, illetve a Blaguss-Lime-os együttműködés kapcsán nem látjuk még ezeket a pályázati lehetőségeket. Ha lesznek ilyenek, akkor abból meg szeretnénk valósítani ezeket a célokat. Ha nem lesznek ilyenek, akkor viszont nem vállal egyik fél sem garanciát, hogy ezek megvalósításra kerülnek. Merthogy saját költségvetésünk terhére sem mi, sem az együttműködő partnerek nem vállalják ezt, hanem európai uniós vagy bármilyen mondjuk külföldi tőkebefektetés stb., egyéb források terhére. Ettől függetlenül, amit képviselő úr mondott azzal maximálisan egyet tudok érteni. De egyébként éppen erre reagálva, ebbe az együttműködési megállapodásba az is bele lett építve, hogy hány új kiépített lime pontot kellene létesíteni a városban, buszmegállók közelében, hogy mondjuk ezt az utolsó mérföld zöldítést meg tudjuk valósítani, ami miatt lehet, hogy jelenleg vannak olyanok, akik nem választják a tömegközlekedést, és jobban lehetne őket motiválni. Meg akár egyéb helyeken is, ahol szükséges. Amennyiben találunk forrást, és meg tudjuk ezeket valósítani, akkor úgyis az adott körzeteknek az egyéni képviselőivel, meg lakossággal az egyéni képviselőn keresztül egyeztetve találjuk ki azt, hogy hova érdemes ilyen lime pontokat kialakítani és telepíteni még. Köszönjük a felvetést. Megadom a szót Ágh Ernő képviselő úrnak.

**Ágh Ernő, a bizottság tagja:** Köszönöm a szót elnök asszony! Tisztelt Bizottság! Egyetértek Horváth Gábor felvetésével. Valóban nincs kultúrája, tehát ezek a rollerek mennek kegyetlenül, hol ketten is ülnek rajta. Járdán mennek összevissza, ahol tudnak menni, tényleg úgy kell elugrani előlük. Amit én kifogásolok és észrevételezek, hogy ezt az anyagot én itt nem tudom átnézni. Ehhez az idő kevés. Előzőleg, ha megkaptam volna, akkor tudnám támogatni. Ezért én tartózkodni fogok. Köszönöm.

**Bokányi Adrienn, a bizottság elnöke:** Rendben van. Képviselő úr részéről, ha a továbbiakban bármilyen kérdés merül fel ezekkel kapcsolatban, akkor nyugodtan keressen. Úgy gondolom, hogy a lényeget azért elmondtam. Sem jogi és sem pénzügyi kötelezettségvállalást egyik aláíró fél számára sem jelentenek ezek. Az is benne van ezekben a megállapodásokban, hogy éppen ezért a megállapodásban megfogalmazott célok elmaradása sem jelent semmilyen pénzügyi visszafizetési kötelezettséget az aláíró felek számára. Nem is lenne mit, merthogy nincsen benne kötelezettségvállalás, és nincsen benne olyan elem, hogy mi az, ahonnan mondjuk egy adott európai uniós pályázatból már fixen megkapnánk ezt az összeget. Az egyik esetében most pályázunk, ott nyáron lesz elbírálási határidő. Azért kérem attól függetlenül, hogy nem támogatták azt a határozati javaslatot, hogy azért szurkoljanak, mert az a 1,5 millió euró úgy gondolom, hogy nagyon jól jönne, és abból nagyon-nagyon hasznos belvárosi fejlesztést tudnánk végrehajtani. Megadom a szót Dr. Takáts Eszternek.

**Dr. Takáts Eszter, a bizottság tagja:** Köszönöm a szót elnök asszony! Az lenne a kérdésem, hogy elnök asszony említette, hogy erre még nincs forrás, majd lesz európai uniós közvetlen forrás, majd így, majd úgy. Nézem itt a mérföldköveket meg a kilátásokat. Ez mikor derül ki, hogy lesz-e pénz, nem lesz-e pénz? Lesz-e európai uniós forrás, nem lesz? Ezek alapján nincsen. Az előbb azt mondta, hogy erre jelenleg nincs, ez csak egy megállapodás, hogy együttműködünk, hogy majd egyszer lesz valami. Ennek az időrendje. Nem tudtuk tanulmányozni, az előterjesztésben konkrétumok nincsenek. Ez hogyan működik? Meddig várunk, hogy egyáltalán lesz-e pénz?

**Bokányi Adrienn, a bizottság elnöke:** Nem várunk. Mi keressük a lehetőségeket. Lehet, hogy volt olyan városvezetés, aki karba tett kézzel várta, hogy az európai uniós források az ölükbe hulljanak, mi nem azok vagyunk. Mi keressük a lehetőségeket, illetve hála Istennek sikerült olyan kapcsolatrendszert kialakítani, hogy minket is keresnek. Le van írva az előterjesztésben, hogy van egy európai uniós mentorprogram, az Intelligens Városok Kihívás, amelynek gyakorlatilag a végteljesítéséhez szükségeltetik, hogy megkössük ezeket az együttműködési megállapodásokat. Ha ezeket nem kötnénk meg, akkor nem tudnánk sikeresnek tekinteni a programban való részvételünket. A program, ahogy már mondtam, nem biztosít forrást. A forrásokat nekünk kell megkeresni, és mi végezzük el ezt a munkát. És a háromból egynek az esetében megtaláltuk ezeket a forrásokat. Most adjuk be a pályázatot. Furcsa módon önök nem támogatták ezt a határozati javaslatot, és ha ott nyáron megszületik a döntés, akkor azt követően eszerint az ütemterv szerint tudunk nekiállni a megvalósításnak. A másik kettő esetben most jelenleg nem látom még - ezt az előbb is elmondtam - azokat a releváns felhívásokat, amelyeket igénybe tudunk venni ezek megvalósításához. Amikor látjuk őket, akkor beadjuk azokra is a jelentkezésünket. Illetve decemberben tárgyalta a bizottságunk ezek közül a 4. számú együttműködési megállapodást, arra utal is az előterjesztés, és annak az esetében szintén látjuk már azt a felhívást, amelyikre benyújtjuk a pályázatunkat. Tehát a négyből kettőre van jelenleg releváns pályázati felhívásunk. Kettőre pedig várjuk a pályázati ablakok megnyílását. Remélem, hogy ez most így kielégítőbb válasz volt, bár szerintem az előbb is elmondtam ugyanezeket. Horváth Gábor képviselő úr?

**Horváth Gábor, a bizottság tagja:** Köszönöm a szót elnök asszony! Tisztelt Bizottság! Technikai jellegű kérdésem van. Az elmúlt ciklusban is tárgyaltunk ilyen pályázatokat. Van-e arról információ, hogy ezek közül hányban nyertünk, hányban volt elutasítás? Erről van-e valami adat, vagy kaphatunk-e írásban tájékoztatást, ha most erről nincs tudása elnök asszonynak?

**Bokányi Adrienn, a bizottság elnöke:** Azt tudom elmondani, hogy hány olyan pályázat van, amelyben az előző ciklusban dolgoztunk, és mondjuk már lezárult, és hány olyan van, amelyben dolgozunk még jelenleg. Azt nem tudom most Önnek fejből megmondani, hogy összesen hányra adtunk be pályázatot. Azt tudom, amelyek nálam voltak, úgy nagyjából és egészében mindenképp több mint 50 % esetében sikeresek voltunk. Az előző ciklusban, ami már kifutott, volt egy ilyen EIT Urban Mobility pályázatunk, ahol önálló költségvetéssel rendelkező partnerként dolgoztunk, és nagyjából 1,5 évvel ezelőtt zárult le benne a munka. Van jelenleg egy futó Interreg Central Europe pályázatunk. Azt kétszer adtuk be, az első felhívásban nem lettünk sikeresek, a második felhíváson nyertes lett a pályázatunk, és azóta is dolgozunk ebben. Van egy sima Interreg Europe folyamatban lévő pályázatunk, ahová elsőre benyújtottuk és sikeres is lett a pályázat. Németh Ákos tanácsnok társamnál volt a HORIZON 2020-as pályázat a JustNature, amit benyújtottunk, és sikeres lett, és most zárul le valamikor, talán még a vége hátra van, de a megvalósítás az megtörtént. Társult partnerként nagyjából olyan 6-7 pályázatban dolgoztunk, illetve dolgozunk még. Tavaly decemberben 2 Interreg Central Europe felhívásra adtunk be pályázatot. Ezeknek az elbírálása tavasz végére - nyár elejére várható. Most fogunk ugye kettőt a HORIZON Europe-ra beadni február 11-én. Ezen kívül Németh Ákos tanácsnok társamnál volt az úgynevezett European City Facility pályázatunk, amelyet benyújtottunk és sikeres lett, önálló költségvetéssel dolgoztunk benne. Volt nála egy olyan kisebb léptékű felhívás, amelyre pedig a JustClimate projektet tudtuk elindítani. Ez is folyamatban van még, ez is nyertes pályázatunk volt. Az Intelligens Városok Kihívás mentor programba nyújtottunk be sikeres pályázatot, amelynek most a 2.0-ás változatának a záró riportját készítem éppen. Ahhoz kell ezeket az együttműködési megállapodásokat megkötnünk. Illetve volt egy sima New European Bauhaus, és egy már HORIZON-os New European Bauhaus pályázatunk, amelyek pedig nem voltak sikeresek. Ha ezeket összesítjük, akkor szerintem legalább 65% körül lehetünk a sikeresen benyújtott pályázatok szempontjából. Ami - én úgy gondolom - extrém jó aránynak minősül. Sőt kihagytam még egyet, van még egy HORIZON-os WeGenerate elnevezés alatt futó pályázatunk, amibe tavaly tavasszal kapcsolódtunk be, és még 3 év van hátra a projektidőszakból. Úgy gondolom, hogy elég sikeresek vagyunk. Remélem, hogy ez minden igényt kielégítő beszámoló volt a részemről. Ennyi van meg nálam fejben. Elképzelhető, hogy van még egy-egy pályázat, ami most esetleg még nem jutott eszembe. Kelemen Krisztián tanácsnok úr is valamikor most adott be, szerintem az előző Közgyűlésen tárgyaltuk, egy Interreg talán Central Europe felhívásra pályázatot, az még elbírálás alatt áll. Tavasz vége - nyár eleje, amikor meglesz az eredmény. Nagyon aktívnak gondolom magunkat. Egyébként a projektpartnereink, akikkel együtt dolgozunk, az ő visszajelzésük alapján is nagyon jó hatásfokkal is dolgozunk. Éppen ezért keresnek minket most már folyamatosan az újabb és újabb lehetőségekkel. Magunk is figyeljük ezeket, de állandóak a megkeresések, úgy gondolom, hogy ezen a téren szerencsésnek mondhatom magunkat. Illetve az ICC pályázatban most pályázunk egy díjnak az elnyerésére, ez márciusig fog kiderülni, hogy ezt megkapjuk-e. Pont az egyik ilyen együttműködési megállapodásunk kapcsán. Ha azt a díjat megnyerjük, akkor az utána előnyt jelent a többi európai uniós pályázati felhíváskor az elbírálásnál. Megadom a szót Dr. Takáts Eszter bizottsági tagtársunknak.

**Dr. Takáts Eszter, a bizottság tagja:** Köszönöm elnök asszony! Akkor pontosítok a kérdésen. Meddig keressük ezeket a lehetőségeket? Tehát ez időben meg van-e határozva? Ez az egyik kérdésem.

**Bokányi Adrienn, a bizottság elnöke:** Egy lehetséges ütemtervnek kell lenni. Mérföldkövekkel lehet csak leadni ezt az együttműködési megállapodást. Nem teszünk le róla utána sem természetesen.

**Dr. Takáts Eszter, a bizottság tagja:** Fejből tudja ezeket a pályázatokat, nyilván ez az ön szakterülete. Nézze el nekünk, ha mi ebben kicsit tájékozatlanabbak vagyunk. Nyilván mindenkinek más a szakterülete, más dolgokhoz ért. Még egy dolgot hadd kérdezzek. Ezeket a pályázati anyagokat - tényleg szép anyag mindegyik, látjuk is, hogy szakmailag is biztos rendben vannak, látnák is, ha át tudnánk tanulmányozni időben - elnök asszony végzi, ön írja, a hivatali munkatársakkal végezteti el ezt munkaidőben, ők végzik vagy esetleg van-e a Polgármesteri Hivatalnak egy külső szerződött partnere, aki ebben segít? Köszönöm.

**Bokányi Adrienn, a bizottság elnöke:** Meglepetést fogok okozni, én írom őket angol nyelven és hétvégén is meg este is, meg amikor éppen időm van rá, és a záró riportot is éppen írom, amit január 31-ig adunk le. De természetesen az Intelligens Városok Kihívás programnak az elbíráló bizottsága szakmai, jogi és minden egyéb szempontból átnézi őket, de nem voltak egyébként problémák, illetve nem kellett javítanunk azokat. Sőt úgy jeleztek vissza, hogy példaértékű együttműködési megállapodásokról van szó, amelyekkel javasolják is, hogy ennek a díjnak az elnyerésére pályázzunk. Természetesen azt követően nagyon fontos, hogy a Hivatal Jogi Osztálya, osztályvezető asszony vezetésével átnézzék, hiszen természetesen én elsősorban pályázati-közgazdasági és szakmai szempontból nézem őket, nagyon fontos, hogy a Hivatal jogi szempontból megnézze. Illetve természetesen mindegyiknél vannak együttműködő partnereink, és az együttműködő partnerek is mind szakmai, mind pedig jogi szempontból felülvizsgálják őket, ha van bármilyen módosítási javaslatuk, akkor természetesen azokat is beépítettük, és a jövőben is be fogjuk építeni. Hiszen együttműködni soha nem lehet egyoldalúan, mindegyik irányban nyitottan kell működni. Köszönöm, ha bizottsági tagtársunk is, aki pedig jogvégzett kolléga, megnézi őket ilyen szempontból is. További hozzászólásra jelentkezőt nem látok. A napirendi pont feletti vitát lezárom. Két határozati javaslatunk van, mert az egyikben benne van a három helyi zöld megállapodás, tehát az 1-3. számú együttműködési megállapodás egyben. Illetve van egy 4. mellékletünk, ami pedig egy Interreg Danube Projekt, ahol a Pannon Gazdasági Hálózat Egyesület már elnyerte ezt a pályázatot és projektpartner. Ott együttműködésre kért fel minket, a Kereskedelmi és Iparkamarát, valamint a Dunamenti Kamarákat és az alapján született az az együttműködési megállapodás, ami pedig a 4. számú mellékletünket képezi. Akkor kérném, hogy először a 1-3. számú LGD-ről szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**19/2025. (I.27.) GJB számú határozat**

A Gazdasági és Jogi Bizottság a „Javaslat az Intelligent Cities Challange, azaz Intelligens Városok Kihívás program keretein belül létrejövő „Local Green Deal”, azaz Helyi Zöld Megállapodással kapcsolatos döntés meghozatalára” című előterjesztést megtárgyalta és az SZMSZ 51. § (4) bekezdés 3. pontja alapján az alábbi döntést hozta:

A Gazdasági és Jogi Bizottság a Megállapodásokban foglaltakkal egyetért és javasolja a polgármesternek, hogy az Intelligens Városok Kihívás 2.0 programhoz kapcsolódó, az előterjesztés 1-3. sz. mellékletét képező Helyi Zöld Megállapodásokat írja alá.

**Felelős:** Dr. Nemény András polgármester

 Dr. Károlyi Ákos jegyző

 Bokányi Adrienn Bizottsági elnök

(A végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**Bokányi Adrienn, a bizottság elnöke:** Végül pedig kérném, hogy a II. számú határozati javaslatunkról, az Interreg Danube-os együttműködési megállapodásról most szavazzunk.

*A szavazásnál 10 fő bizottsági tag volt jelen.*

*A Bizottság 7 igen szavazat és 3 tartózkodás mellett a javaslatot elfogadta, és az alábbi határozatot hozta:*

**20/2025. (I.27.) GJB számú határozat**

A Gazdasági és Jogi Bizottság a „Javaslat az Interreg Danube Region IaaS4DR elnevezésű projekttel kapcsolatos döntés meghozatalára” című előterjesztést megtárgyalta és az SZMSZ 51. § (4) bekezdés 3. pontja alapján az alábbi döntést hozta:

A Gazdasági és Jogi Bizottság az Együttműködési Megállapodásban foglaltakkal egyetért és javasolja a polgármesternek, hogy az Interreg Danube Region IaaS4DR projekthez kapcsolódó, az előterjesztés 4. sz. mellékletét képező Együttműködési Megállapodást írja alá.

**Felelős:** Dr. Nemény András polgármester

 Dr. Károlyi Ákos jegyző

 Bokányi Adrienn Bizottsági elnök

(A végrehajtás előkészítéséért:

Dr. Gyuráczné Dr. Speier Anikó, a Városüzemeltetési és Városfejlesztési Osztály vezetője)

**Határidő:** azonnal

**Bokányi Adrienn, a bizottság elnöke:** Nagyon köszönöm mindenkinek a mai ülésen is a konstruktív részvételt. A képviselőkkel találkozunk a csütörtöki Közgyűlésen, ahol vagyonnyilatkozatokat is lehet majd nekem átadni. Az ülést 15:03 perckor bezárom.

Szombathely, 2025. február 4.

 **(: Tóth Kálmán :) (: Bokányi Adrienn :)**

 a bizottság tagja a bizottság elnöke

 (Aláírva: ) (Aláírva: )